ভীষণভাবে বিভক্ত রাজনৈতিক আবহে তিনি ক্ষমতাসীন এবং বিরোধীদলীয় রাজনৈতিক দলের ব্যর্থতার সমালোচনা করে স্বাধীন-বস্তুনিষ্ঠ সাংবাদিকতার একটি জায়গা তৈরি করলেন। ডেইলি স্টার হয়ে উঠল দেশের সর্বাধিক প্রচারিত ইংরেজি সংবাদমাধ্যম। এবং যূথবদ্ধ হলো দেশের জনপ্রিয় ও বহুল প্রচারিত বাংলা সংবাদপত্র দৈনিক প্রথম আলোর সঙ্গে। যৌথভাবে এ দুটো সংবাদমাধ্যম বাংলাদেশের সবচেয়ে স্বাধীন-বস্তুনিষ্ঠ সাংবাদিকতার এক আদর্শিক জায়গা তৈরি করল এবং সেটি এমন একটা মুহূর্তে যখন সাংবাদিকদের জেল-গুম নিত্য ঘটনা ছিল।